(किर्तन)
जगत जननी, कमल नयनी, जनक कन्या, सुता धरणी ।
 अवध रानी, रमा - रश्मि, जनिक आसन कमल - नलिनी । ।
 जनिक चरणरज पाबि धन्य भेल,
मिथिला केर पावन धरती ।
 मिथिलाक मान बढ़ाओल जग मे,
मिथिला केर बनि स्वयं बेटी ।
 क्षिति तनया, श्री मिथिलाङ्गिनी, जनक कन्या, सुता धरणी ।
 अवध रानी, रमा - रश्मि, जनिक आसन कमल - नलिनी । ।
 सुर नर मुनि गन्धर्व आ किन्नर,
जनिकर महिमा गाबथि ।
 सृष्टि मे कखनहु ने श्री बिनु,
श्रीपति पुर्ण कहाबथि ।
 माँ वैदेही, श्रीराम संगिनी, जनक कन्या, सुता धरणी ।
 अवध रानी, रमा - रश्मि, जनिक आसन कमल - नलिनी । ।
 जन्म लेलन्हि नारी बनि जग मे,
आदर्शहि लेल अर्पित ।
 जिनगी बिताओल सघन विपिन मे,
रामहि लेल समर्पित ।
 कुशक माता, लवक जननी, जनक कन्या, सुता धरणी ।
 अवध रानी, रमा - रश्मि, जनिक आसन कमल - नलिनी । ।
 "विदेह" पाक्षिक मैथिली इ - पत्रिका, वर्ष -५, मास -५२ , अंक -१०४ , १५ अप्रिल २०१२ मे "स्तम्भ ३॰७" मे प्रकाशित । 